मेरे बन जाओ

मेरे बन जाओ () पाकिस्तानी टीवी कार्यक्रम है। इसे अहमद कामरान द्वारा निर्देशित किया गया है। इसके लेखक समीरा फजल हैं और मोमिना दुरैद द्वारा इसे मूमल एंटरटेनमेंट और एमडी प्रोडक्शंस के बैनर तले निर्मित किया गया है। इसमें ज़ाहिद अहमद, किन्ज़ा हाशमी और अज़फ़र रहमान प्रमुख भूमिकाओं में हैं। यह कार्यक्रम सामाजिक मीडिया के नकारात्मक प्रभावों के बारे में बात करती है जिसमें किसी की निजी तस्वीरों और वीडियो के लीक होने से साइबरबुलिंग शामिल है।

 कहानी 
आज़मिया को उसकी माँ सलमा ने यह सीख देकर पाला है कि चाहे परिस्थितियाँ कैसी भी हों उसे अपने होने वाले पति को खुश रखना चाहिए। उसकी सगाई अपनी सौतेली मौसी के बेटे फरदीन से होती है। एक दिन फरदीन उसे वीडियो कॉल करता है और फिर उससे कमीज़ उतारने का अनुरोध करता है। वह पहले तो मना कर देती है लेकिन बाद में यह सोचकर उसकी बात मान लेती है कि वह उसका होने वाला पति है। फरदीन उससे जो चाहता है, करवा लेता है क्योंकि वह लगभग हर बात पर उससे नाराज़ हो जाता है।

उसका बचपन का दोस्त और अब उसके पड़ोस में दर्जी का काम करने वाला ज़की उससे एकतरफ़ा प्यार करता है। जब वह फरदीन को मना रही होती है, तो वह फोन पर उसे रोते हुए सुनता है। ज़की उसे सलाह देता है कि वह ऐसे व्यक्ति से शादी न करे जिसने शादी से पहले ही उसे इतना रुलाया हो। वह उसे दूसरों के मामलों में दखल देने वाला समझती है। लेकिन, जब सलमा उससे शादी के काम कराती है तो उसके बारे में उसकी राय बदल जाती है।

अपनी रुख़सती से एक दिन पहले, फरदीन चुपचाप उसके कमरे में आता है और उसके साथ अंतरंग होने की कोशिश करता है। वह ऐसा करने से मना कर देती है और उसे जोर से थप्पड़ मारती है। वह उसके ऊपर से हट जाता है और तुरंत तीन तलाक कहकर उसे तलाक दे देता है।

 मुख्य कलाकार 
 ज़ाहिद अहमद — ज़की 
 किन्ज़ा हाशमी — अज़मिया 
 अज़फ़र रहमान — फरदीन 
 हीरा तरीन — नादिरा 
 आयशा गुल — सलमा 
 राबिया नोरीन — हाजरा 
 फ़ाज़िला काज़ी — सलीमा 
 कैसर खान — मुराद 
 नोमान हबीब — असलम 
 अफ़राज रसूल — हसन 
 मेहरुन्निसा इकबाल — फराह 
 रेहमा ज़मान — निगहत 

सन्दर्भ

श्रेणी:पाकिस्तानी नाट्य धारावाहिक
श्रेणी:उर्दू नाटक